Diari Oficial de la Generalitat Valenciana


Sumari del DOGV 5448, del 12-02-2007 (2007/1454)

Judici de menor quantia número 640/1996. Notificació a l'herència jacent i hereus desconeguts d'Antonia Castaño Gomis.
----------------------------------------------------------------------------------------------------------------------

### Dades del document

Número de DOGV
:   5448

Data del DOGV
:   12-02-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/1454


Data del document
:   08-11-2006

Organisme emissor
:   Jutjat de Primera Instància Número 2 d'Alacant

Tipus de document
:   Edicte

Descriptors 

:   * sistema judicial

Part demandant: Agència Estatal d'Administració Tributària  
Part demandada: altres i herència jacent i hereus desconeguts d'Antonia Castaño Gomis  
Sobre  
En el judici referit s'ha dictat la resolució que literalment és com es diu:  
"Sentència número 49/1999  
Alacant, 8 de febrer de 1999  
Eugenio Ruiz de la Cuesta Carrasco, magistrat jutge del Jutjat de Primera Instància número 2 d'Alacant, ha vist les presents actuacions sobre judici de menor quantia, que se segueixen amb el número 640/1996, sobre l'acció de nul·litat i, subsidiàriament, acció rescissòria, instat per l'advocada de l'Estat, en nom i representació de l'Agència Estatal d'Administració Tributària, contra José Antonio Rodríguez Peral, representat per la procuradora senyora Prats Arango, herència jacent i hereus desconeguts d'Antonia Castaño Gomis, declarada en rebel·lia en esta causa, Consuelo Rodríguez Maciá i Martín Peral Morales, representats pel procurador José Poyatos Martínez.  
Decisió  
Estime la demanda interposada per l'advocada de l'Estat, en nom i representació de l'Agència Estatal d'Administració Tributària contra José Antonio Rodríguez Peral, representat per la procuradora María Ángeles Prats Arango, herència jacent i hereus desconeguts d'Antonia Castaño Gómez, Consuelo Rodríguez Maciá i Martín Peral Morales, representats pel procurador José Poyatos Martínez, i declare la nul·litat de ple dret per la simulació absoluta del contracte de préstec i constitució d'hipoteca inclosos en l'escriptura pública de data 19 de juny de 1992, atorgada davant del notari Alberto María Cordero Garrido, entre els demandats indicats, així com de la interlocutòria d'adjudicació de data 11 de maig de 1995, dictada pel Jutjat de Primera Instància número 2 d'Elx en el procediment judicial sumari número 453/1993, a favor de la demandada Consuelo Rodríguez Maciá, i condemne els demandats a sotmetre's a les declaracions precedents de nul·litat, i decrete la cancel·lació de la inscripció registral efectuada pel títol declarat nul per simulació; amb este objecte es lliurarà el manament oportú al registrador de la propietat número 1 d'Elx en el mode i forma en què la llei disposa; i en el cas que la devolució de la finca objecte de litigi no siga possible, condemne, solidàriament, els demandats a pagar la indemnització de danys i perjudicis produïts, consistent a pagar el deute tributari de José A. Rodríguez Peral, amb els interessos legals meritats fins a fer-ne el pagament íntegre. Es fa imposició de les costes processals produïdes en esta instància a la part demandada.  
Notifiqueu la present resolució a les parts, fent-los saber que hi poden interposar un recurs d'apel·lació mitjançant un escrit en el termini de cinc dies a partir de l'endemà de la seua notificació.  
Esta és la meua sentència, de què s'unirà un certificat a les actuacions, que pronuncie, mane i firme."  
La resolució anterior va ser llegida i publicada el dia de la data pel magistrat jutge que la subscriu, celebrant audiència pública, davant de mi, el secretari. En done fe."  
Atés que es desconeix l'actual domicili o residència de la part demandada, herència jacent i hereus desconeguts d'Antonia Castaño Gomis, mitjançant la provisió de 8 de novembre d'enguany el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat per a dur a terme la diligència de notificació de la sentència.  
Alacant, 8 de novembre de 2006.- La secretaria judicial: Paula Guardia Díaz.